Μεξικάνικη σαλάτα με καλαμπόκι, ντομάτα και πιπεριές
Δροσερή και πικάντικη μαζί, αυτή η μεξικάνικη σαλάτα με καλαμπόκι, ντομάτα και πιπεριές είναι ελαφριά και ταυτόχρονα χορταστική.
2 πιπεριές Φλωρίνης, κομμένες σε κυβάκια, 2 πιπεριές κέρατο, σε κυβάκια, 3 μέτριες, σφιχτές ντομάτες, σε καρέ , το λευκό και τρυφερό πράσινο μέρος από 3 φρέσκα κρεμμυδάκια, ψιλοκομμένα, 250 γρ. καλαμπόκι έτοιμο, βρασμένο, από κονσέρβα ή βάζο, ή κατεψυγμένο (προτιμότερο βιολογικό, για να είμαστε σίγουροι πως δεν είναι γενετικά τροποποιημένο), 60 ml ελαιόλαδο, 30 ml ξίδι της αρεσκείας μας, χυμός από 1/2 λάιμ + ξύσμα από ½ λεμόνι (ακέρωτο), 1/2 κουτ. γλυκού τσίλι ή καυτερή πάπρικα, σε σκόνη , αλάτι
Για να φτιάξουμε μεξικάνικη σαλάτα με καλαμπόκι, ντομάτα και πιπεριές, αρχικά βάζουμε, σε ένα μπολ, όλα τα υλικά για τη σάλτσα και τα ανακατεύουμε με ένα κουτάλι.Αν πάρουμε καλαμπόκι σε βάζο ή σε κονσέρβα, το ξεπλένουμε πολύ καλά σε ένα σουρωτήρι. Αν πάρουμε κατεψυγμένο, το βάζουμε να βράσει σε αλατισμένο νερό που κοχλάζει για περίπου 5 λεπτά ή για όση ώρα χρειάζεται ώστε να μαλακώσει όσο θέλουμε. Το αφήνουμε να στραγγίξει και να κρυώσει. Σε μια σαλατιέρα βάζουμε όλα τα λαχανικά.Αλατίζουμε, περιχύνουμε με τη βινεγκρέτ και σερβίρουμε τη μεξικάνικη σαλάτα με καλαμπόκι, ντομάτα και πιπεριές.
Λεμόνι,Ντομάτα,Πιπεριές,Χορτοφαγικά